கேள்வி: மாங்கனீசு கார்பனேட்டு - தயாரிப்பு மற்றும் பயன்கள் குறித்து விரிவாக சொல்லுங்கள்.
பதில்: மாங்கனீசு உப்புகளின் நீர்க் கரைசல் கார உலோக கார்பனேட்டுகளுடன் சேர்த்து வினைப்படுத்தினால் தெளிவான இளஞ்சிவப்பு நிறத் திண்மம் மாங்கனீசு கார்பனேட்டு வீழ்படிவாகிறது. இக்கார்பனேட்டு தண்ணீர் கரைவதில்லை ஆனால் பெரும்பாலான கார்பனேட்டுகள் போல அமிலம் சேர்த்து நீராற்பகுப்பு செய்யும் போது நீரில் கரையும் உப்புகளைக் கொடுக்கிறது. மாங்கனீசு கார்பனேட்டு 200°செல்சியசு வெப்பநிலையில் சிதைவடைந்து கார்பன் டை ஆக்சைடு வெளியேற்றி மாங்கனீசு(II) ஆக்சைடை கொடுக்கிறது. :MnCO3 → MnO + CO2 இம்முறை சில வேளைகளில் உலர் மின்கலன்களுக்கான மாங்கனீசு ஈராக்சைடு தயாரிப்பு மற்றும் பெர்ரைட்டுகள் தயாரிப்பிலும் பயன்படுத்தப்படுகிறது. மாங்கனீசு குறைபாடுள்ள பயிர்களை சரிபடுத்தும் தாவர உரம் கூட்டுப் பொருளாக மாங்கனீசு கார்பனேட்டு பரவலாகப் பயன்படுகிறது. ஊட்டச்சத்து உணவு வகைகளிலும் இது பயன்படுத்தப்படுகிறது.பீங்கான் பொருட்களுக்கு மெருகேற்றியாக, பெருக்கியாக மற்றும் திண்காறை கறைகளிலும் பயன்படுத்தப்படுகிறது.[http://www.stainedfloor.com/Manganese_Recipes.html "How To Stain Concrete with Manganese"] மருத்துவம் துறையில் இரத்த ஊக்கியாகவும் இது பயன்படுகிறது.